నిన్నే పెళ్ళాడుతా (1968 సినిమా)

నిన్నే పెళ్ళాడుతా ఎన్.టి.రామారావు, భారతి, సూర్యకాంతం తదితరులు ముఖ్యపాత్రల్లో నటించగా బి.విఠలాచార్య రచన దర్శకత్వం వహించిన 1968 నాటి తెలుగు చలన చిత్రం.
 ఇతివృత్తం 
భారతి శ్రీమంతుల యింటిపిల్ల. షికార్లు తిరుగుతూ అర్థరాత్రి వేళకైనా ఇంటికి చేరకపోగా, ఇదేమిటని అడిగిన తండ్రిని లెక్కించదు. భారతి తండ్రి (రావి కొండలరావు) ఇదంతా చూస్తూ చాలా బాధపడుతూంటాడు, తల్లి (సూర్యకాంతం) మాత్రం ఆమె ప్రవర్తననే సమర్థిస్తూంటుంది. భార్యకు ఎదురాడలేక అతను మారు మాట్లాడలేక పోతాడు. అతని కొడుకు, కథనాయిక అన్న (కాకరాల) కూడా తండ్రిలాగే నోరూవాయీ లేని మనిషి. వాళ్ళింటి గుమాస్తా (రమణారెడ్డి) ఈ పరిస్థితి చూస్తూ బాధపడుతూంటారు. బయట కూతురునే వెనకేసుకువచ్చిన తల్లి కూడా ఏకాంతంలో ఆమెకు నచ్చచెప్పబోతుంది. పెళ్ళైనా ఇలాగే ఉంటావా అని అడిగితే పెళ్ళి అంటేనే బానిసత్వం, నేను పెళ్ళే చేసుకోను అని చెప్పి బాధపెడుతుంది.

కథానాయకుడు (ఎన్టీ రామారావు) గుమాస్తా అన్న కుమారుడు. మంచి చురుకైనవాడు, మొడివాడు. పెళ్ళంటే ఆసక్తి లేదంటాడు. అయితే బాబాయి తన యజమానుల కుమార్తె అందం గురించి చెప్పడంతో, ఆమెను నాటకాలాడైనా పెళ్ళి చేసుకుంటానని మాట ఇస్తాడు. సంగీతం మాస్టారిగా కథానాయిక ఇంట్లో చేరి ఆమెను రెచ్చగొడతాడు. ఆడది తలచుకుంటే మగాణ్ణి మైనపుముద్ద చేసేస్తుందంటే, నేను కరగనని పెళ్ళే చేసుకోనని అంటాడు. ఎలాగైనా కథానాయకుణ్ణి పెళ్ళికి ఒప్పించి పందెం గెలవాలని అనుకుంటాడు. ఈ క్రమంలో అతణ్ణి ఉచ్చులోకి లాగబోయి తానే ప్రేమలో పడుతుంది.

 నిర్మాణం 
 అభివృద్ధి 
1957లో విఠలాచార్య దర్శకత్వంలోనే, ఇదే విఠల్ కంబైన్స్ బ్యానర్ పై వద్దంటే పెళ్ళి సినిమా వచ్చింది. ఆ సినిమాకు ప్రముఖ ఆంగ్ల నాటకకర్త విలియం షేక్‌స్పియర్ రాసిన టేమింగ్ ఆఫ్ ద ష్రూ నాటకం మూలం. ఈ నిన్నే పెళ్ళాడుతా సినిమాను వద్దంటే పెళ్ళి సినిమా ఇతివృత్తాన్ని ఆధారం చేసుకుని తీశారు. 

 తారాగణం 

 నందమూరి తారక రామారావు_ఉమాపతి 
 భారతి_ఉమ 
 తిక్కవరపు వెంకట రమణారెడ్డి_ఆంజనేయులు 
 రావికొండలరావు 
 వల్లూరి బాలకృష్ణ_బల్లు 
 కాకరాల _ గణపతి 
 సూర్యకాంతం_ జగదాంబ 
 ఛాయాదేవి 
 విజయలలిత_నాంచారి 
 షీలా 
 విజయలలిత 
 పద్మాంజలి 
 భానుమతి . 

 సాంకేతిక వర్గం 

 దర్శకుడు: బి.వి.శ్రీనివాస్ 
 కధ, చిత్రానువాదం: బి.విఠలాచార్య 
 సంగీతం: విజయకృష్ణమూర్తి 
 మాటలు: జి.కె.మూర్తి 
 పాటలు: సింగిరెడ్డి నారాయణరెడ్డి 
 నేపథ్య గాయకులు: ఘంటసాల వెంకటేశ్వరరావు, పులపాక సుశీల, బసవేశ్వర్, రఘురాం 
 ఛాయ గ్రహణం: హెచ్.ఎస్.వేణు 
 ఆర్ట్: బి.నాగరాజన్ 
 ఎడిటింగ్: కె.గోవిందస్వామి 
 నృత్యాలు: చిన్ని_ సంపత్ 
 నిర్మాత: బి.వి.శ్రీనివాస్ 
 నిర్మాణ సంస్థ: శ్రీ విఠల్ కంబైన్స్ 
 విడుదల:30:08:1968.

పాటలు

 ఓహొ పెళ్ళామా నా ముద్దుల పెళ్ళామా రూపంలో బెల్లమా కోపంలో - ఘంటసాల - రచన: డా॥ సినారె
 కాలం మారింది లోకం మారింది - ఘంటసాల, సుశీల, బసవేశ్వర్, రఘురాం - రచన: డా॥ సినారె
 చిట్టి పొట్టి పాపల్లారా - ఘంటసాల - రచన: డా॥ సినారె 
 నిన్ను చూస్తేనే చాలు మనసు నిలువదూ నువ్వు వస్తేనే చాలు వేళ తెలియదు - సుశీల, రచన సి నారాయణ రెడ్డి 
 మల్లెల పానుపు ఉంది చల్లని జాబిలి ఉంది నీ కోసమా నా కోసమా -సుశీల, రచన: సి నారాయణ రెడ్డి 
 రాగాలన్నీ నీవే అనురాగాలన్నీ నీవే అవి అందాలుగా అరవిందాలుగా నిను వలచెనులే - సుశీల, రచన: సి.నారాయణ రెడ్డి.

వనరులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:ఎన్టీఆర్‌ సినిమాలు
వర్గం:భానుమతి నటించిన సినిమాలు
వర్గం:సూర్యకాంతం నటించిన సినిమాలు
వర్గం:రావి కొండలరావు నటించిన సినిమాలు
వర్గం:ఛాయాదేవి నటించిన సినిమాలు
వర్గం:కాకరాల నటించిన సినిమాలు